శ్రీనగర్: భారత సైన్యాధ్యక్షుడు బిపిన్ రావత్ శ్రీనగర్ చేరుకున్నారు. జమ్ముకశ్మీర్లో హింస, భారత్-పాక్ సరిహద్దుల వెంబడి ఉద్రిక్తతలు నెలకొన్న తరుణంలో రావత్ శ్రీనగర్ చేరుకున్నారు. రెండ్రోజుల పాటు జమ్ముకశ్మీర్లోనే ఉండనున్న రావత్ పరిస్థితిని సమీక్షించనున్నారు. అధికారులకు తగిన సూచనలు ఇవ్వనున్నారు. ఇద్దరు భారత సైనికులను పాక్ ఆర్మీ ఛిద్రం చేసిన తరుణంలో బిపిన్ రావత్ పర్యటనకు ప్రాధాన్యత ఏర్పడింది. పాక్ ఆక్రమిత కశ్మీర్లో ఉన్న ఉగ్రవాద శిబిరాలపై మరోసారి సర్జికల్ దాడులు జరపాలంటూ భారతీయుల్లో ఆగ్రహావేశాలు వ్యక్తమౌతున్న తరుణంలో ఇండియన్ ఆర్మీ తీసుకోబోయే చర్యలపై అందరి దృష్టీ నెలకొంది.
srinagar: bhaarata sainyaadhyakshudu bipin ravat srinagar cherukunnaru. jammukashmeerlo himsa, bharat-pak sarihaddula vembadi udriktatalu nelakonna tarunamlo ravat srinagar cherukunnaru. rendrojula paatu jammukashmeerlone undanunna ravat paristhitini sameekshinchanunnaaru. adhikaarulaku tagina suuchanalu ivvanunnaaru. iddaru bhaarata sainikulanu pak armi chidram chesina tarunamlo bipin ravat paryatanaku praadhaanyata erpadindi. pak aakramita kashmeerlo unna ugravaada sibiraalapai marosari sarjical daadulu jarapaalantuu bhaaratheeyullo aagrahaavesaalu vyaktamoutunna tarunamlo indian armi teesukoboye charyalapai andari drushtii nelakondi.